Diari Oficial de la Generalitat Valenciana


Sumari del DOGV 6273, del 24-05-2010 (2010/5463)

RESOLUCIÓ de 23 d'abril de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria de transport d'alta tensió, doble circuit, a 220 kV, Fira de Mostres-Torrent, entre els suports núm. 10 i núm. 13, al terme municipal de Xirivella, província de València. Expedient número ATLINE/2009/345/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5463


Data del document
:   23-04-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 23 d'abril de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria de transport d'alta tensió, doble circuit, a 220 kV, Fira de Mostres-Torrent, entre els suports núm. 10 i núm. 13, al terme municipal de Xirivella, província de València. Expedient número ATLINE/2009/345/46. [2010/5463]  
Vist l'expedient amb referència ATLINE/2009/345/46 incoat pel Servici Territorial d'Energia de València a instàncies de Red Eléctrica de España, SA, amb domicili als efectes de notificacions al passeig Conde de los Gaitanes, 177, 28644 Alcobendas, Madrid, relatiu a la sol·licitud de 19 de maig de 2009 sobre l'autorització administrativa i l'aprovació del projecte d'execució, per a la modificació de la línia elèctrica aèria de transport d'alta tensió, doble circuit, a 220 kV, Fira de Mostres-Torrent, entre els suports núm. 10 i núm. 13, al terme municipal de Xirivella, província de València.  
A la mencionada petició s'acompanya el projecte d'execució firmat per tècnic competent i visat pel col·legi oficial corresponent amb data 6 d'abril de 2009.  
Vist que d'acord amb el que preveu l'article 3.3, apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, en relació amb el que disposa l'article 36.3 de l'esmentada llei, va ser sol·licitat per esta direcció general a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 16 de novembre de 2009 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i l'aprovació del projecte d'execució de la modificació de la instal·lació de la línia elèctrica a 220 kV Fira de Mostres-Torrent, al terme municipal de Xirivella, en considerar que es tracta d'una instal·lació de transport secundari de titularitat del gestor de la xarxa de transport.  
Vist que es va realitzar la informació pública de la mencionada sol·licitud als efectes previstos en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i s'ha realitzat la publicació en el Diari Oficial de la Comunitat Valenciana del dia 18 de desembre de 2009.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el Decret 88/2005, de 29 d'abril, abans referit, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de Xirivella la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixa administració, als efectes de prestar la conformitat o oposició. Simultàniament es va traslladar al mencionat ajuntament i d'acord amb el que preveu l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat, en què se sol·licita l'informe sobre l'adaptació del projecte al planejament urbanístic que siga d'aplicació.  
- L'esmentat ajuntament va remetre l'informe sol·licitat, en el qual manifesta, en síntesi, el següent: 1. Que en atenció al que preveu la Llei d'Ordenació del Territori i Protecció del Paisatge es preveu en esta i per a les infraestructures elèctriques, la reducció al mínim dels seus possibles efectes negatius ambientals, culturals i territorials, així com la seua integració paisatgística, i s'ordena el planejament territorial i urbanístic sobre les referides infraestructures, i es delimiten corredors per al pas de les dites instal·lacions. 2. Que l'Ajuntament de Xirivella va emetre un informe tècnic en relació amb la informació pública del document Versió Preliminar del Pla d'Acció Territorial de Protecció de l'Horta Valenciana i que el document de Concert Previ de la Revisió del Pla General de Xirivella, la tramitació del qual s'està duent a terme en l'actualitat, preveu dins de la nova proposta del pla de reforma interior de l'actual zona industrial denominada Samarra, el soterrament del tram d'esta línia d'alta tensió que actualment la travessa, per la qual cosa el projecte que és objecte d'este informe hauria de preveure el soterrament del tram que es pretén modificar. 3. Que les normes urbanístiques del Pla General d'Ordenació Urbana de Xirivella, establixen un nivell de protecció núm. 2 (estructural) de les alqueries ubicades en el sòl classificat com a no urbanitzable d'especial protecció agrícola, resultant que el projecte objecte d'informe no afecta cap alqueria ubicada en esta zona concreta. 4. Que el projecte d'adequació ambiental i drenatge de la conca del Poyo que aboca a l'Albufera, promogut pel Ministeri de Medi Ambient-Confederació Hidrogràfica del Xúquer, haurà de ser compatible amb el projecte que és objecte de l'informe.  
Traslladat el mencionat informe l'empresa sol·licitant, contesta per mitjà d'escrit presentat davant de la Direcció General d'Energia, i manifesta els punts següents:  
1. Que el projecte té com a objecte la variació de la línia a 220 kV Fira de Mostres-Torrent, imprescindible per a l'execució de la línia d'alta velocitat Madrid-Castella-la Manxa-Comunitat Valenciana-Regió de Múrcia i que per tant, la viabilitat de la posada en funcionament de la línia de ferrocarril està condicionada a la modificació proposada. 2. Que en relació amb l'impacte ambiental indicat per l'informe municipal, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, davant de la consulta efectuada per Red Eléctrica de España, SA, considera que el projecte proposat, no està sotmés a avaluació d'impacte ambiental, i es basa en què les afectacions ambientals són de poca magnitud i no significatives, que una vegada en funcionament, seran anàlogues a les actuals, i que el projecte no comporta efectes adversos significatius sobre el medi ambient, no afecta espais naturals d'especial protecció, i especifica que la zona afectada es caracteritza per una alta antropització relacionada amb la proximitat de zones urbanes, vials de comunicació i sobretot, pel traçat de la futura línia d'alta velocitat. 3. Que l'informe sol·licitat a l'Ajuntament és sobre l'adaptació del projecte al planejament urbanístic que siga d'aplicació, sense entrar en consideracions de compatibilitat urbanística amb el Pla d'Acció Territorial de Protecció de l'Horta de València, document en versió preliminar no aprovat i que per tant, sense poder vinculant. La proposta de soterrament de la modificació de la línia sol·licitada, basada en el mencionat Pla d'Acció Territorial no aprovat, que, a més, resulta no estar sotmesa a avaluació d'impacte ambiental segons s'ha exposat anteriorment, entra a valorar l'impacte visual de la futura traça de l'AVE, en compte d'analitzar la compatibilitat urbanística o tècnica del projecte de modificació de la línia. 4. Que efectivament, com determina l'informe de l'Ajuntament, el projecte no afecta cap alqueria ubicada en esta zona concreta de sòl no urbanitzable protegit. 5. Quant a l'últim punt indicat per l'Ajuntament, es reitera en el contingut de les consideracions de l'òrgan mediambiental on es reconeix que les afectacions del suport 11 no tenen gran rellevància en relació amb les afectacions mediambientals que es preveuen, i posa de manifest l'alta antropització de la zona.  
Vist que de conformitat amb el mencionat Decret 88/2005, es va traslladar la separata corresponent perquè donaren la conformitat o l'oposició i, si és el cas, les condicions tècniques procedents a l'autorització sol·licitada, als diferents organismes afectats per la instal·lació, concretament a:  
- Iberdrola Distribución Eléctrica, SAU, que comunica la seua conformitat a l'execució dels treballs de modificació del circuit compartit 220 kV Torrent-Fira de Mostres i 132 kV Quart-Picanya entre els suports 10954 i 10053.  
- Comunitat de Regants de la séquia de Benàger i Faitanar (séquia Xiprer), sense que figure en l'expedient contestació a este efecte de la mencionada comunitat.  
- Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge, sense que figure en l'expedient contestació a este efecte del mencionat servici.  
L'empresa sol·licitant coneix i accepta els informes que s'han remés.  
Vist que consta en l'expedient la Resolució, de la Secretaria d'Estat d'Infraestructures del Ministeri de Foment, de 17 de febrer de 2003, per la qual s'aprova l'expedient d'informació pública i definitivament l'estudi informatiu del projecte de la línia d'alta velocitat Madrid-Castella-la Manxa-Comunitat Valenciana-Regió de Múrcia. Tram Madrid-Albacete/València. Subtram: Motilla del Palancar-València, així com la Resolució, de la Secretaria General de Medi Ambient del Ministeri de Medi Ambient, de 14 de gener de 2003, sobre l'estudi informatiu del projecte abans mencionat.  
Vist que consta en l'expedient informe de 20 de febrer de 2009, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, davant de la consulta efectuada per Red Eléctrica de España, SA, per mitjà del qual es considera que el projecte proposat, consistent en la modificació de la línia elèctrica a 220 kV Fira de Mostres-Torrent, en l'encreuament amb el ferrocarril d'alta velocitat Madrid-València, no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és la modificació de la línia, doble circuit, Fira de Mostres-Torrent, amb motiu de l'adaptació per a la construcció del ferrocarril d'alta velocitat Madrid-Castella-la Manxa-Comunitat Valenciana-Regió de Múrcia, al terme municipal de Xirivella.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement l'autorització d'esta.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la Direcció General d'Energia és competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Autoritzar administrativament l'empresa Red Eléctrica de España, SA, la modificació de la línia elèctrica aèria de transport d'alta tensió, doble circuit, a 220 kV, Fira de Mostres-Torrent, entre els suports núm. 10 i núm. 13, i les adequacions corresponents, al terme municipal de Xirivella, província de València i les característiques principals del qual són les següents:  
- Traçat: entre els suports núm. 11 al suport núm. 12 de la línia elèctrica a 220 kV Fira de Mostres-Torrent. El nou suport núm. 11 s'instal·la dins de la mateixa traça de la línia, per davall del tram dels suports actuals núm. 11 a núm. 12, a continuació gira a l'oest (esquerra), creua la nova plataforma de la línia d'alta velocitat fins a arribar al nou suport núm. 11 bis, que es troba situat a l'oest de la traça actual, després gira a l'est (dreta) per a arribar posteriorment al nou suport núm. 12 instal·lat igualment, per davall del tram dels suports actuals núm. 11 a núm. 12.  
- Es retirarà la línia actual en el seu traçat des dels suports núm. 11 al núm. 12.  
- Tensió nominal: 220 kV (1ª categoria).  
- Tipologia constructiva: aèria. Els suports núm. 10 i núm. 13 de l'actual línia no patixen cap modificació.  
· Inici: suport núm. 11 (nou), es desmuntarà l'existent i tindrà nova fonamentació.  
· Final: suport núm. 12 (nou), es desmuntarà l'existent i tindrà nova fonamentació.  
· Nombre de circuits: un.  
· Tipus de circuit: dúplex.  
· Conductors: en nombre de tres, tipus Güll d'alumini-acer, de 25,38 mm de diàmetre i 381,0 mm² de secció. Es conserven els conductors en els trams del suport núm. 10 al suport núm. 11 (nou), i del suport núm. 12 (nou) al suport núm. 13. D'una altra part, en el tram entre el suport núm. 11 (nou) i el suport núm. 12 (nou), s'estendran els nous conductors.  
· Aïlladors: tipus 12, de material cautxú silicona. Les preses de terra es realitzen amb un sistema mixt de piques i anelles.  
· Suports: en nombre de tres d'amarrament construïts a base de gelosia metàl·lica de perfils angulars tipus Drago 2500-H51/24 o 21.  
La fonamentació és independent per a cada pota, de formigó en massa i qualitat HM-20/P/40.  
- Longitud total de la modificació: 415 m.  
La modificació anteriorment definida, del circuit de la línia a 220 kV, comporta al seu torn, de forma complementària, la necessària adequació del segon circuit d'eixa mateixa línia, amb tensió de 132 kV i que correspon a la línia denominada Picanya-Quart, i la propietat és d'Iberdrola Distribución Eléctrica, SAU.  
Les característiques principals d'esta línia, són.  
· Nombre de circuits: un.  
· Tipus de circuit: simplex.  
· Conductors: en nombre de tres, tipus Cardinal d'alumini-acer LA-545 de 30,42 mm de diàmetre i 547,3 mm² de secció.  
· Cable compost de terra-òptic: dos d'acer galvanitzat OPGW, de 15,1 mm de diàmetre i 80,0 mm² de secció.  
· Aïlladors: tipus compòsit.  
- Pressupost total: 538.759,71 euros.  
Segon  
Aprovar el projecte d'execució referit a la modificació autoritzada en el punt primer d'esta resolució, firmat per tècnic competent i visat en el col·legi oficial corresponent en data 6 d'abril de 2009, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de quatre mesos comptadors a partir de la notificació d'esta resolució. No obstant això, amb anterioritat a la finalització del dit termini, Red Eléctrica de España, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 23 d'abril de 2010.- El director general d'Energia: Antonio Cejalvo Lapeña.